Механіка-матэматычны факультэт БДУ

**Механіка-матэматычны факультэт Беларускага дзяржаўнага ўніверсітэта** (скарочана **«МехМат БДУ»**) — адзін з найстарэйшых факультэтаў Беларускага дзяржаўнага ўніверсітэта.
Рыхтуе спецыялістаў у галіне матэматыкі, механікі, сістэмнага аналізу і інфармацыйных тэхналогій.

## Гісторыя стварэння і станаўлення 
* На падставе загада Міністра вышэйшай адукацыі СССР № 1035 ад 3 кастрычніка 1958 з 16 кастрычніка фізіка-матэматычны факультэт БДУ быў падзелены на два факультэты: фізічны і *матэматычны*. Першым дэканам матэматычнага факультэта прызначаны прафесар Д. А. Супруненка. Першапачаткова на матэматычным факультэце было ўсяго пяць кафедр: алгебры (загадчык — прафесар Д. А. Супруненка), вылічальнай матэматыкі (акадэмік У. І. Крылоў), дыферэнцыяльных ураўненняў (акадэмік М. П. Яругін), геаметрыі (дацэнт Л. К. Тутаеў), матэматычнага аналізу (дацэнт М. В. Ламбін). У тым жа годзе быў адкрыты Вылічальны цэнтр БДУ.
* 1 верасня 1961 створана кафедра вышэйшай матэматыкі і матэматычнай фізікі.
* У 1962 адноўлена кафедра тэарэтычнай механікі.
* У 1964 створана кафедра агульнай матэматыкі.
* У 1966 створана кафедра аптымальнага кіравання.
* 1 верасня 1968 створана кафедра тэорыі функцый і функцыянальнага аналізу.
* 1 красавіка 1970 створаны факультэт прыкладной матэматыкі на базе трох кафедр матэматычнага факультэта: кафедры вылічальнай матэматыкі, кафедры дыферэнцыяльных ураўненняў і кафедры прыкладной матэматыкі.
* 7 верасня 1973 створана кафедра лікавых метадаў і праграмавання.
* У 1975 на матэматычным факультэце адкрыта спецыяльнасць «механіка». У сувязі з гэтым факультэт перайменаваны ў *механіка-матэматычны*. Кафедра тэорыі функцый і функцыянальнага аналізу падзелена на дзве кафедры: кафедру тэорыі функцый і кафедру функцыянальнага аналізу.
* У 1978 навучальную і навуковую працу на факультэце ажыццяўляюць 8 кафедр: вышэйшай алгебры (заг. дац. М. С. Гарашчук), геаметрыі (заг. праф. В. І. Вядзернікаў), дыферэнцыяльных ураўненняў (заг. праф. М. А. Лукашэвіч), матэматычнай логікі і тапалогіі (заг. праф. А. С. Фядзенка)б тэорыі функцый (зав. праф. Э. І. Звяровіч), функцыянальнага аналізу (заг. дац. Я. В. Радына), лікавых метадаў і праграмавання (заг. дац. П. І. Манастырны), тэарэтычнай механікі (заг. праф. І. А. Прусаў).
* У 1983 створана кафедра ўраўненняў матэматычнай фізікі. З факультэта прыкладной матэматыкі на механіка-матэматычны факулььтэт пераведзена кафедра матэматычнай кібернетыкі.
* У 1985 шляхам аб’яднання кафедры геаметрыі і кафедры тапалогіі і матэматычнай логікі створана кафедра геаметрыі, тапалогіі і методыкі выкладання матэматыкі.
* У 1987 кафедра тэарэтычнай механікі пераўтворана ў кафедру тэарэтычнай механікі і робататэхнікі.
* У 1988 створана кафедра матэматычных метадаў тэорыі кіравання.
* У 1994 кафедра агульнай матэматыкі пераўтворана ў кафедру агульнай матэматыкі і інфарматыкі.
* У 2001 кафедра тэарэтычнай механікі і робататэхнікі пераўтворана ў кафедру тэарэтычнай і прыкладной механікі.
* У 2010 кафедра лікавых метадаў і праграмавання пераўтворана ў кафедру вэб-тэхналогій і камп’ютарнага мадэлявання.
* У 2017 шляхам аб’яднання кафедры функцыянальнага аналізу і кафедры нелінейнага аналізу і аналітычнай эканомікі была ўтворана кафедра функцыянальнага аналізу і аналітычнай эканомікі.

## Кафедры ў 2025 годзе 
* Бія- і нанамеханікі
* Вэб-тэхналогій і камп’ютарнага мадэлявання
* Вышэйшай алгебры і аховы інфармацыі
* Геаметрыі, тапалогіі і методыкі выкладання матэматыкі
* Дыферэнцыяльных ураўненняў і сістэмнага аналізу
* Інтэлектуальных метадаў мадэлявання
* Агульнай матэматыкі і інфарматыкі
* Тэарэтычнай і прыкладной механікі
* Тэорыі функцый

## Спецыяльнасці вышэйшай адукацыі (1 ступень) 
* Матэматыка і камп’ютарныя навукі
* Камп’ютарная матэматыка і сістэмны аналіз
* Матэматыка
* Механіка і матэматычнае мадэляванне

## Дэканы факультэта 
* Дзмітрый Аляксеевіч Супруненка (1958—1962)
* Фёдар Дзмітрыевіч Гахаў (1962—1963)
* Аляксей Адамавіч Гусак (1963—1974)
* Міхаіл Сцяпанавіч Гарашчук (1974—1976)
* Анатоль Сямёнавіч Фядзенка (1976—1980)
* Міхаіл Сцяпанавіч Гарашчук (1980—1983)
* Мікалай Іосіфавіч Юрчук (1996—2007)
* Міхаіл Анатольевіч Жураўкоў (2007—2009)
* Дзмітрый Георгіевіч Мядзведзеў (2009—2020)
* Сяргей Міхайлавіч Басякоў (з 2020)

## Крыніцы 
## Спасылкі 
* Афіцыйная старонка механіка-матэматычнага факультэта БДУ

## Гл. таксама 
* :Катэгорыя:Выпускнікі механіка-матэматычнага факультэта БДУ

Катэгорыя:1958 год у Мінску
Катэгорыя:З’явіліся ў 1958 годзе
БДУ
БДУ

Катэгорыя:Праспект Незалежнасці (Мінск)